બીજી બાજુ પરિણામ બાદ રાત્રે જ એક વ્યક્તિએ ફોન પર જાનથી મારી નાખવાની ધમકી આપી હોવાની ફરિયાદ મહેશ વસાવાએ રાજપીપળા પોલીસ મથકમાં નોંધાવી છે. તેમણે પોતાની ફરિયાદમાં જણાવ્યું હતું કે 9879778452 નંબર પરથી મહેશ રાવજી પટેલ અને ભુરિયો ઉર્ફે દિપક શનું વસાવાએ મને મારા ફોન પર અલગ-અલગ સમયે 3-3 વાર ફોન કરી જણાવ્યું હતું કે તું આદિવાસી હોવા છતાં તે રાજપીપળા પાલિકા પ્રમુખ-ઉપપ્રમુખની ચૂંટણીમાં ભરતભાઈને મત ના આપ્યો એટલે જ હારી ગયા છે. તને અને તારા છોકરાને જાનથી મારી નાખીશું. રાજપીપળા પોલીસે મહેશ વસાવાની ફરિયાદને આધારે ગુનો નોંધી કાયદેસરની કાર્યવાહી હાથ ધરી છે.